Public procurement notice: Contract Notice
Published: 2016-06-22
Buyer: Rigspolitiet
Country: DK
Region: Hovedstaden
Contract type: Services
Procedure: Negotiated procedure
CPV classification: 35123500 | 35125000: Surveillance system | 72200000 | 72212328 | 72212500: Communication software programming services
Estimated value: 10000000 DKK
Submission deadline: 2016-09-09
Award criteria: The most economic tender
EU fund: ESF

Technical requirements: Udbuddet vedrører en anskaffelse af en ny it-løsning, som skal give Rigspolitiet en sammenhængende løsning til indlæsning, opbevaring, søgning, gennemsyn og distribution af video-, billed- og audiofiler (Digital Asset Management også benævnt »DAM-løsningen«). DAM-løsningen vil medvirke til at standardisere og effektivisere politiets arbejde med video-, billed- og audiomateriale og vil skulle fungere i et operativt spektrum, der rækker fra den daglige sagsunderstøttelse til »manhunt«-operationer og større uvarslede hændelser som for eksempel terrorhændelser. Således skal løsningen understøtte dansk politis arbejde med law-enforcement. DAM-løsningen vil i første omgang behandle arkiveret video-, billed- og audiomateriale, men forventes senere potentielt at kunne udvides til at omfatte for eksempel livestreamingmateriale.
Det ønskes, at DAM-løsningen baseres på et velafprøvet standardsystem (Commercial Off The Shelf software).
Anskaffelsen tager sit udgangspunkt i et af de 12 tiltag i den tidligere regerings initiativ »Et stærkt værn mod terror« under overskriften »Øget IT- og Analysekapacitet«, hvor det står anført, at der skal »etableres et system, som kan modtage, analysere og anvende digitale spor i form af bl.a. videoer og fotos fra borgere og overvågningskameraer. Det er centralt for at få målrettet efterforskningen — f.eks. gennem hurtig identifikation af gerningsmændene.« Yderligere oplysninger om baggrunden for anskaffelsen og behovet for øget it-understøttelse kan indhentes her:
Det bemærkes, at initiativerne fra »Et stærkt værn mod terror« videreføres ved flerårsaftalen om politiets og anklagemyndighedens økonomi i perioden 2016-2019.
Anskaffelsen foretages af Rigspolitiet til brug for hele Rigspolitiets koncern, herunder af Rigspolitiets nationale politifaglige centre og landets politikredse (POL) som Politiets Efterretningstjenestes (PET) samt anklagemyndigheden.
Politiet ønsker, at DAM-løsningen, skal kunne benyttes af hele politiet med varierende behov. Almindelige medarbejdere skal kunne indlæse, fremsøge og gennemse digitale video-, billed- og audiofiler og gennemføre simpel analyse, redigering og annotering. Mere specialiserede medarbejdergrupper i for eksempel teknisk efterforskning, efterretnings- og analyseenhederne og de nationale fagcentre skal kunne benytte mere avancerede analyse-, redigerings- og annoteringsværktøjer.
Politiet ønsker, at DAM-løsningen skal være tilgængelig i de 12 politikredse og i de nationale fagcentre i POL samt hos PET. Ligeledes skal anklagemyndighedens medarbejdere kunne tilgå og anvende de filer, der er relevante i forbindelse med de sager, de fører, hvor video-, billed- eller audiomateriale anvendes som bevis i sagen. Endeligt vil medarbejdere i POL's servicecentre skulle visitere det materiale, der kommer fra offentligheden til POL.
Løsningen skal således kunne konfigureres til understøttelse af Rigspolitiets forretningsmæssige behov samt til de arbejdsgange, som anvendes hos Rigspolitiet. Løsningen skal endvidere i begrænset omfang kunne videreudvikles til understøttelse af myndighedernes eventuelle særlige behov, som ikke kan understøttes af standardløsningens grundfunktionalitet. Ligeledes skal løsningen kunne integreres med eventuelt 3. parts programmel, som Rigspolitiet måtte vælge at anskaffe via tredjemand, eksempelvis avanceret biometrisk analyse (genkendelse af ansigter, gang eller stemme) af video-, billed- og audiomateriale.
Der vil, blandt andet af lovgivningsmæssige og sikkerhedsmæssige hensyn, blive stillet krav om, at løsningen installeres separat hos henholdsvis POL og PET, og at der efterfølgende kan oprettes yderligere særskilte løsninger, såfremt politiet ønsker dette.
DAM-løsningen forventes integreret med en række interne systemer, herunder bl.a. til sagsbehandlingssystemer i forhold til sags- og hændelsesnumre og gerningskoder; efterforskningsværktøjer for koster- og genstandsnumre; til et nationalt fotoregister for billedmateriale og metadata samt til analyseplatforme i forhold til udstilling af data om video-, billed- og audiomateriale. Integrationerne hos POL og PET vil variere.
DAM-løsningen skal endvidere kunne understøtte udveksling af data på tværs af forskelligt klassificerede netværk gennem en eller flere datadioder.
Indlæsning: Det ønskes, at DAM-løsningen kan importere data (ingesting) fra mange forskellige kilder inden- og uden for POL og PET. Disse kilder omfatter blandt andet egen video- og billedproduktion, foto og video indhentet til en sag, afhøringer, video og billeder indhentet til en sag fra samarbejdspartnere samt billeder og video modtaget fra borgere og virksomheder gennem politiappen eller www.politi.dk DAM-løsningen skal håndtere mange video- billed- og audiocodec.
Visitering: Det ønskes, at DAM-løsningen kan understøtte et indledende gennemsyn og kategorisering af digitale video-, billed- og audiofiler, der modtages fra offentligheden, så de kan behandles på behørig vis, herunder kobles til det relevante journalnummer, tildeles kosternummer og lignende.
Opbevaring: Det ønskes, at DAM-løsningen skal sikre »chain-of-custody«, herunder gemme en original version af den digitale video-, billed-, og audiofil og oprette en eller flere arbejdskopier med sporbarhed tilbage til originalfilen.
Gennemsyn og analyse: Det ønskes, at DAM-løsningen skal gøre det muligt at gennemse eller –lytte de digitale video-, billed- og audiofiler og annotere disse med bogmærker og fremhævninger. DAM-løsningen stiller værktøjer til rådighed, der kan understøtte hurtigere gennemsyn/-lytning og giver mulighed for mere avanceret analyse.

Eligibility requirements: Følgende dokumentation skal indgå i anmodningen: En erklæring om virksomhedens samlede omsætning i det seneste disponible regnskabsår, afhængigt af hvornår virksomheden blev etableret eller startede sin virksomhed, hvis tallene for denne omsætning foreligger. Virksomhedens balance eller uddrag heraf for det seneste disponible regnskabsår, såfremt offentliggørelse af balancen er lovpligtig i det land, hvor virksomheden er etableret, eller anden dokumentation for egenkapitalens størrelse. Ved sammenslutning af virksomheder (f.eks. et konsortium) skal oplysningerne om økonomisk formåen gives for hver enkelt virksomhed. Adgang til skabelon til brug for afgivelse af de efterspurgte oplysninger kan rekvireres ved anmodning herom på den i punkt I.1) anførte mailadresse.
Som mindstekrav kræves en samlet årlig omsætning på mindst 50 000 000 DKK i det seneste disponible regnskabsår. Såfremt virksomheden baserer sig på andre enheders formåen, beregnes omsætningen som virksomhedens og disse andre enheders samlede omsætning i det seneste disponible regnskabsår. Ved en sammenslutning af virksomheder (f.eks. et konsortium) beregnes omsætningen som virksomhedernes samlede omsætning i det seneste disponible regnskabsår. Som mindstekrav kræves en positiv egenkapital i det seneste disponible regnskabsår. Såfremt virksomheden baserer sig på andre enheders formåen, opgøres egenkapitalen som virksomhedens og disse andre enheders samlede egenkapital i det seneste disponible regnskabsår. Ved en sammenslutning af virksomheder (f.eks. et konsortium) opgøres egenkapitalen som deltagernes samlede egenkapital i det seneste disponible regnskabsår.
Følgende dokumentation skal indgå i anmodningen: Fremlæggelse af en liste over de betydeligste lignende tjenesteydelser, jf. punkt II.1.5), som ansøger har udført i løbet af de sidste 5 år, afhængigt af hvornår ansøger blev etableret eller startede sin virksomhed. Ordregiver ser gerne, at listen indeholder følgende oplysninger: — En klar beskrivelse af leverancens generelle karakteristika, jf. punkt II.1.5, punkt 1 (Baggrund og formål) — En klar beskrivelse af hovedydelserne omfattet af leverancen, jf. punkt II.1.5,) punkt 2 (Hovedydelser) nr. 1-5, leverancen har bestået af — ansøgerens rolle(r) i forbindelse med leverancens udførelse — tidspunktet for udførelsen — størrelsen af leverancen, samt — modtager af leverancen, såfremt oplysningerne kan angives. Det bemærkes, at ordregiver forbeholder sig ret til at kontakte den angivne kunde med henblik på at få attesteret oplysningerne om referencen, herunder de for referencen angivne tidspunkter. Der kan maksimalt angives 3 leverancer (referencer), uanset om der er tale om en enkelt virksomhed, om ansøger baserer sig på en anden virksomheds formåen eller om der er tale om en sammenslutning af virksomheder (f.eks. et konsortium). Såfremt der angives et antal referencer, der overstiger dette maksimum, vil der alene blive lagt vægt på de 3 første referencer, dvs. referencenr. 1-3. Referencer, der ligger herudover, vil der blive set bort fra. Adgang til skabelon til brug for afgivelse af de efterspurgte oplysninger kan rekvireres ved anmodning herom på den i punkt I.1) anførte mailadresse. Ordregiver ser gerne, at skabelonen benyttes ved anmodning om prækvalifikation.